Вячаслаў Міхайлавіч Клыкаў

Вячаслаў Міхайлавіч Клыкаў (, Мармыжы, Курская вобласць — ) — расійскі скульптар.

 Біяграфія 
Нарадзіўся ў сялянскай сям'і. Скончыў Маскоўскі мастацкі інстытут імя У. І. Сурыкава (1964). Заснавальнік і старшыня Міжнароднага фонду славянскай пісьменнасці і культуры, Саюза рускага народа, шэрагу іншых грамадскіх арганізацый. У 1990 годзе яго Міжнародны фонд славянскай пісьменнасці і культуры разам з журналістам Аляксеем Сеніным заснаваў газету «Рускі веснік» нацыяналістычна-праваслаўнага кірунку.

Памёр у Маскве, пахаваны ў родным сяле Мармыжы.

 Творчасць 
Стаў вядомым пасля скульптурнага афармлення Цэнтральнага дзіцячага музычнага тэатра (1979) і стварэння фігуры бога гандлю Меркурыя ў Цэнтры міжнароднага гандлю (1982). Амаль усё яго творы ўяўляюць сабой бронзавыя адліўкі з выразным сілуэтам. Стандарты афіцыйнага манументалізму «суровага стылю» выцясняюцца ў іх «карнавальна»-гульнявым пачаткам (дэкор дзіцячага тэатра, шэраг станковых прац 1970-х — пачатку 1980-х гадоў), а ў канцы 1980-х — пачатку 2000-х гадоў — нацыянальна-рамантычным пафасам.

Сярод прац В. Клыкава:
 помнік Мікалаю Рубцову ў Тоцьме (1986),
 помнік Канстанціну Бацюшкаву ў Волагдзе (1987),
 помнік Сергію Раданежскаму ў Раданежы (1987),
 помнік вялікай княгіні Лізавеце Фёдараўне ў Маскве (1990),
 помнік пратапопу Авакуму ў сяле Грыгораве Ніжагародскай вобласці (1991),
 помнік Васілю Шукшыну на Алтаі (1991),
 помнік Кірылу і Мяфодзію ў Маскве (1991),
 помнік Уладзіміру Святому ў Херсанесе (1993),
 помнік І. А. Буніну ў Арле (1995),
 помнік маршалу Г. К. Жукаву ў Маскве каля Гістарычнага музея (1995),
 помнік імператару Мікалаю II у сяле Тайнінскім (1996) і Падольску (1998),
 помнік імператару Пятру I у Ліпецку (1996),
 помнік Ілью Мурамцу ў Калузе (1998),
 помнік князю Аляксандру Неўскаму ў Курску (2000),
 помнік адміралу Калчаку ў Іркуцку (2004),
 помнік князю Святаславу ў Белгародскай вобласці (2006),
 храм-званіца (у сааўтарстве) пад Прохараўкай у памяць бітвы на Курскай дузе (1995).

 Прызнанне 
 Народны мастак РСФСР,
 Лаўрэат Дзяржаўнай прэміі СССР,
 Лаўрэат Дзяржаўнай прэміі РСФСР імя Рэпіна,
 Уладальнік Залатога медалю Акадэміі мастацтваў Расіі,
 Уладальнік гран-пры міжнароднай выстаўкі скульптуры ў Бялградзе.

 Крыніцы 

 Спасылкі 

Катэгорыя:Скульптары Расіі
Катэгорыя:Выпускнікі МДМІ імя Сурыкава